**Vec: Príloha k podnetu na Radu pre mediálne služby**
- Stanovisko účinkujúceho v Reportáži Excel starosta.

Bol som oslovený zamestnancom MiU, aby som sa potenciálne vyjadril k reportáži s názvom Excel starosta odvysielanej v RTVS. Podnet mi však nebol zaslaný a mám čerpať z údajov na tlačovej besedy starostu či z tabuliek zavesenými na webovej stránke samosprávy.

**Moje stanovisko:** Reportáž bola mierená všeobecne ku komunikácii starostu s partnermi vo verejnom aj podnikateľskom sektore. Za príklad si pani novinárka vybrala stacionár vedený pani Karim Azizi a tenisový športový klub na Vlasteneckom námestí. V tendenčnej až spolitizovanej reakcii prostredníctvom tlačovky a komunikačných kanálov miestneho úradu starosta neadekvátne zaútočil na pani Karim a jej činnosť v Petržalke, na pani novinárku ale aj na ďalšie verejnoprospešné subjekty a podnikateľov. Vyjadrenia o bielych koňoch a spájaní poslancov s nejakou zdravotníckou lobby sú hlboko za čiarou, najmä ak tieto tendenčné a emotívne vyjadrenia boli komunikované prostredníctvom verejnej inštitúcie Miestneho úradu Petržalka.

Ako verejný funkcionár by starosta tretej najväčšej mestskej časti mal byť schopný zniesť určitú mieru kritiky. Rozumiem, že reportáž sa ho zrejme dotkla, každopádne namiesto vnútornej reflexie o tom, prečo vlastne táto reportáž vznikla si starosta so svojim tímom zvolil konšpirácie o diskreditačných kampaniach a nejakej fiktívnej objednávke opozície. Za seba môžem povedať, že pani novinárka ma telefonicky vecne oslovila, či sa chcem k téme vyjadriť. Dohodli sme si termín natáčania mojich vyjadrení a následne sme to natočili (myslím že v ten deň boli natáčané aj vyjadrenia starostu). Nijakým spôsobom som za seba nezasahoval do reportáže.

Žiadosti opäť šírené komunikačnými kanálmi Miestneho Úadu Petržalka na poslancov, aby sme sa ospravedlnili za svoje vyjadrenia považujem za vysoko neadekvátne a spolitizované. Ak by som mal žiadať ospravedlnenie za každé agresívne vyjadrenie starostu voči mojej osobe (napríklad verejné vyjadrenia o tom že na mestskom zastupiteľstve iba ticho šúcham nohami a klamem), tak by som nerobil nič iné, iba by som posielal podnety kade-tade. Taktiež by som mohol verejne konšpirovať, prečo mi niekto poškriabal auto kľúčmi v noci po odvysielaní reportáže (zhodou okolností zaparkované pred vchodom do bytovky pána starostu). Takéto nepodložené tvrdenia však nepatria do verejného priestoru.

Všeobecne vyjadrujem hlboké znepokojenie nad agresívnou až zastrašujúcou verejnou komunikáciou starostu tretej najväčšej obce, ktorá iba podporuje hejt a nenávisť naprieč Petržalkou. Podávať subjektívne podnety s cieľom ovplyvňovať prácu novináriek je úplne bezprecedentné a scestné a za seba verím, že tento podnet bude vyhodnotený ako neoprávnený.

Toto stanovisko citujte iba v plnom znení, bez krátenia a redakčných či editorských úprav; povolenie na jeho použitie máte iba v celosti a bez akýchkoľvek zmien a zásahov do textu.

S pozdravom,

Bc. Adam Sarlós

0902108841